Gen Digital

Gen Digital (לשעבר: NortonLifeLock Inc, לשעבר: תאגיד סימנטק, באנגלית: Symantec corporation) הוא תאגיד תוכנה אמריקאי המייצר תוכנה לאבטחה, אחסון, גיבוי וזמינות מערכות מידע. התאגיד נוסד בשנת 1982‏ על ידי גארי הנדריקס בשיתוף עם National Science Foundation. במקור, תאגיד סימנטק התמקד בפרויקטים מבוססי בינה מלאכותית הכוללים תוכנת מסד נתונים. הנדריקס העסיק מספר אנשי מחקר מאוניברסיטת סטנפורד כעובדיה הראשונים של החברה. בשנת 1984 סימנטק רכשה חברת הזנק קטנה בשם C&E software ושתיהן התאחדו לחברה אחת תחת אותו שם "סימנטק". בשנת 1990 רכשה סימנטק את חברת פיטר נורטון מחשבים אשר פיתחה מספר תוכנות עבור DOS. מוצרי האנטי וירוס וכלי ניהול המידע של סימנטק משווקים גם כיום תחת השם של פיטר נורטון. בשנת 2005 התאחדה סימנטק עם חברת Veritas והפכה מחברת אבטחת מידע מובילה לאחת מחברות התוכנה הגדולות בעולם. קו המוצרים של החברה מתמקד היום באבטחה, זמינות וניהול של מערכות מידע. במהלך השנים צברה חברת סינמטק בעלות על חברות נוספות כמו Sygate, Altiris. חברת סימנטק מחזיקה ביותר מ-500 פטנטים גלובליים. בשנת 2014 החלה החברה במהלך של פיצול, לחברת אבטחת מידע שתישאר עם שם החברה וחברת ניהול מידע שתקבל שם חדש. המהלך מתוכנן להסתיים בסוף 2015, כאשר במהלך שנה זו פוטרו כ-2,000 עובדים - כעשירית מכח האדם של החברה. בנובמבר 2019 רכשה חברת ברודקום את החטיבה העסקית של סימנטק תמורת 10.7 מיליארד דולר. בעקבות זאת אימצה סימנטק את השם NortonLifeLock. בספטמבר 2022, לאחר מיזוג עם חברת Avast שונה שם החברה ל-Gen Digital. סימנטק מיוצגת בישראל על ידי חברת נס טכנולוגיות. רשת האינטליגנציה הגלובלית של סימנטק היא מקור גדול ללקוחות החברה המספקת אבחנה בזמן אמת של איומים דיגיטליים כמעט בכל מקום בעולם. לסימנטק מעל 40,000 חיישנים הפזורים ב-180 מדינות ומעל ל-6000 מתקני ניהול אבטחה. כמו כן, סימנטק מרכזת קודים זדוניים מתוך 120 מיליון מערכות וסורקת מעל ל-30% מהתעבורה העולמית של דואר אלקטרוני. מעבדת המחקר של סימנטק היא ארגון המחקר של החברה ומשחק תפקיד מוביל בפיתוח ומסחור טכנולוגיות במגזר העסקי. מסחור הטכנולוגיות כולל הגנה תעשייתית מפני רוטקיט, טכנולוגיית הגנת דפדפן אשר נועדה לחסום ניצול עתידי של פרצות ידועות, טכנולוגיית אנטי דואר זבל, טכנולוגיה גנרית לחסימת איומים המופצים במהרה, שירותי אבטחה ללקוחות אונליין וכן טכנולוגיה המסייעת להגן על מבנה הספק-הכוח של ארצות הברית. סימנטק נודעה כבר בהתחלה בשל פיתוחי הכלים כמו Think pascal, Think C, Symantec C++ ותוכנת Visual café. תוכנות אלו היו פופולריות בקרב משתמשי פלטפורמת מקינטוש, IBM. סימנטק פרשה מפיתוח עסקי זה לאחר שבשנות ה-90 המאוחרות החלו מתחרות כמו מיקרוסופט, בורלנד ואחרות לצבור נתח שוק משמעותי. מערכת הגנה לתחנות קצה End Point Security מערכת בקרת גישה לרשת - Network Access Control מערכת הגנה לשרתים - Critical System Protection מניעת דליפת מידע - Data Leakage Prevention ניהול אבטחת מידע - Security Information Manager ניהול בקרות - Control Compliance Suite הצפנות - PGP ניהול אירועים - SIM מוצרי הגיבוי של סימנטק/וריטאס תופסים 50%מהשוק העולמי, מערכות ניהול הדיסק של סימנטק/וריטאס מנהלות לא רק מערכות Unix ו Linux אלא גם את הדיסקים של כל מערכות חלונות בשוק (המחשב שלי, ניהול, ניהול דיסקים, About) גבוי - Backup Exec גבוי - Netbackup הגדלת שרידות - Veritas Cluster ניהול דיסקים - Storage Foundation מוצרי נורטון (Norton) הם המוכרים מבית סימנטק והמזוהים עמה אשר מהווים שליש מרווחי החברה. קו מוצרי סימנטק לשנת 2009 כלל בין היתר את המוצרים הבאים: נורטון 360 (Norton 360) נורטון אנטי וירוס למחשבי PC ומקינטוש (Norton Antivirus) נורטון חבילת אבטחה (Norton internet security) נורטון סיסטם וורקס (Norton system works) נורטון שמור ושחזר (Norton save & restore) נורטון רוח רפאים (Norton Ghost) נורטון אבטחת טלפונים חכמים (Norton SmartPhone Security) נורטון גיבוי אונליין (Norton Online Backup) כשני שלישים מהצע מוצרי החברה הן תוכנות לחברות וארגונים גדולים. ארגון מענה האבטחה לצרכנים של סימנטק לתוכנות אנטי וירוס ומחקר אבטחה מכיל מעל 400 עובדים כשאלה מהווים את הקבוצה הגדולה בתעשייה בתחום. ביולי 2017 רכשה סימנטק את חברת הסייבר הישראלית פיירגלאס (FireGlass) שמוצריה מאפשרים גלישה מאובטחת באינטרנט. בהמשך אותו חודש רכשה סימנטק את חברת הסייבר הישראלית סקייקיור (Skycure), שפיתחה תוכנת הגנה למכשירים ניידים. מדיה וקבצים בנושא Gen Digital בוויקישיתוף אתר האינטרנט הרשמי של Gen Digital (באנגלית) אתר האינטרנט הרשמי של Gen Digital Gen Digital, ברשת החברתית פייסבוק Gen Digital, ברשת החברתית אקס (טוויטר) Gen Digital, ברשת החברתית אינסטגרם Gen Digital, ברשת החברתית LinkedIn Gen Digital, סרטונים בערוץ היוטיוב Gen Digital, הבלוג הרשמי ההיסטוריה של חברת סימנטק (באנגלית) מידע עסקי על חברת Gen Digital באתרים Yahoo! Finance • MarketWatch • CNN Money • Bloomberg Business (באנגלית) Gen Digital, בגוגל פיננסים Gen Digital, באתר Crunchbase (באנגלית) Gen Digital, באתר EDGAR של הודעות ל-SEC (באנגלית) סימנטק משלימה 25 שנות פעילות פורסם באתר הרשמי הנתונים מתוך האתר הרשמי יניב הלפרין, ‏כחלק ממהלך הפיצול: סימנטק תפטר כ-2,000 עובדים, באתר "אנשים ומחשבים", 9 בנובמבר 2014 מדריך למניעת איומים דיגיטליים בעברית IDC יניב הלפרין, אקזיט ישראלי ענק: סימנטק קונה את פיירגלאס ברבע מיליארד דולר, "אנשים ומחשבים", 6 ביולי 2017 מאיר אורבך, סימנטק קונה את סקייקיור הישראלית בכ-280 מיליון דולר, באתר כלכליסט, 11 ביולי 2017